  Анжелика Тихонова корреспондент Удмуртиын 2021-тӥ ар кутсконысен Роспотребнадзорлэн элькунъя управлениез кунпуш ужъёсъя министерствоен валче пӧртэм ёросъёсын мер транспортын, вузкарон, сиськон интыосын маска нуллон режимез чакланъя 220 рейдъёс ортчытӥз. Со сярысь Роспотребнадзорлэн управлениезлэн пресс-службаез ивортӥз. Рейдъёс улсын куронъёсты тӥян учыръёсъя 2 сюрс 795 административной протоколъёс гожтӥзы. Кылкутонэз юнматон понна соосты судъёсы келязы Куронъёсты тӥям понна куинь ужъюртъёслэн ужзы судэн 7-20 нуналлы дугдытэмын (Воткаысь кык магазинлэн но Ижкарысь парикмахерскойлэн). Пусъём, Удмуртиын 2020-тӥ арын 28-тӥ коньывуонысен коронавирус инфекци вӧлмонэз алон понна ватсаса сюбегатонъёс сярысь пуктэт ужа. Соя Россиын улӥсь муртъёс трос калык люкаськон интыосын, мер транспортын но дугдылонниосын, таксиын, лифтъёсын маскаос нуллыны кулэ. Эпидемилы пумит ужрадъёсты быдэстымтэ понна кунмуртъёслы 15 сюрсысен 40 сюрс манетозь штрафъёс чакламын. Тодэ вайытом, Удмуртиын коронавируслэн прививка пуктыны нуналъёс ватсалозы. 26-тӥ толшорлы элькунын коронавирусэн эшшо 178 черламъёсты шараязы. Тегъёс: Тазалык Ижкар МВД Роспотребнадзор чаклан Удмуртия коронавирус  